Adzes
Adzes (agrāk arī Adze vai Adzmuiža) ir apdzīvota vieta Kuldīgas novada Gudenieku pagastā. Izvietojies pagasta dienvidrietumos Rīvas upes labajā krastā 7,5 km no pagasta centra Gudeniekiem, 42 km no novada centra Kuldīgas un 200 km no Rīgas. Apdzīvotā vieta veidojusies ap bijušās Adzu muižas (Adsen) centru. Pie Adzēm atrodas zināmākā no Latvijas sauszemes naftas atradnēm.